**บทคัดย่อ**

ชื่อเรื่อง : การพัฒนาบทเรียนบนเครือข่ายอินเทอร์เน็ต

 รายวิชา เทคโนโลยีสารสนเทศ 1 ง 30241 เรื่อง หลักการสร้างงาน

 กราฟิกและเครื่องมือพื้นฐาน สำหรับนักเรียนชั้นมัธยมศึกษาปีที่ 4

ผู้รายงาน : ศุภณัฐ อ้นน่วม ครู วิทยฐานะ ชำนาญการ โรงเรียนนาอินวิทยาคม

 สำนักงานเขตพื้นที่การศึกษาประถมศึกษาอุตรดิตถ์ เขต 1

ปีการศึกษา : 2560

รายงานการพัฒนาครั้งนี้มีจุดมุ่งหมายเพื่อพัฒนาบทเรียนบนเครือข่ายอินเทอร์เน็ต รายวิชา เทคโนโลยีสารสนเทศ 1 ง 30241 เรื่อง หลักการสร้างงานกราฟิกและเครื่องมือพื้นฐาน สำหรับนักเรียนชั้นมัธยมศึกษาปีที่ 4 โดยมีจุดมุ่งหมาย 1) เพื่อหาประสิทธิภาพของบทเรียนบนเครือข่ายอินเทอร์เน็ต รายวิชา เทคโนโลยีสารสนเทศ 1 ง 30241 เรื่อง หลักการสร้างานกราฟิกและเครื่องมือพื้นฐาน สำหรับนักเรียนชั้นมัธยมศึกษาปีที่ 4 ให้มีประสิทธิภาพตามเกณฑ์ 80/80 2) เพื่อเปรียบเทียบผลสัมฤทธิ์ทางการเรียนก่อนเรียนและหลังเรียนด้วยบทเรียนบนเครือข่ายอินเทอร์เน็ต 3) เพื่อศึกษาความพึงพอใจของนักเรียนชั้นมัธยมศึกษาปีที่ 4 ที่มีต่อการเรียนด้วยบทเรียนบนเครือข่ายอินเทอร์เน็ต กลุ่มตัวอย่างที่ใช้ในการศึกษาครั้งนี้ ได้แก่ นักเรียนระดับชั้นมัธยมศึกษาปีที่ 4 โรงเรียนนาอินวิทยาคม อำเภอพิชัย จังหวัดอุตรดิตถ์ ในภาคเรียนที่ 1 ปีการศึกษา 2560 จำนวน 18 คน โดยวิธีการสุ่มอย่างง่าย โดยสถิติที่ใช้ คือ ค่าเฉลี่ย () ค่าเบี่ยงเบนมาตรฐาน (S.D) และค่า t-test

ผลการศึกษาค้นคว้า พบว่า

1) บทเรียนบนเครือข่ายอินเทอร์เน็ต รายวิชา เทคโนโลยีสารสนเทศ 1 ง 30241 เรื่อง หลักการ

สร้างงานกราฟิกและเครื่องมือพื้นฐาน สำหรับนักเรียนชั้นมัธยมศึกษาปีที่ 4 มีประสิทธิภาพ 87.60/85.13 ซึ่งเป็นไปตามเกณฑ์

2) นักเรียนชั้นมัธยมศึกษาปีที่ 4 มีผลสัมฤทธิ์ทางการเรียนด้วยบทเรียนบนเครือข่ายอินเทอร์เน็ตหลังเรียนสูงกว่าก่อนเรียน ที่ระดับนัยสำคัญทางสถิติ .05

3) นักเรียนชั้นมัธยมศึกษาปีที่ 4 มีความพึงพอใจต่อการเรียนด้วยบทเรียนบนเครือข่ายอินเทอร์เน็ต รายวิชา เทคโนโลยีสารสนเทศ 1 ง 30241 เรื่อง หลักการสร้างงานกราฟิกและเครื่องมือพื้นฐาน อยู่ในระดับมากที่สุด